### NN 12/2022 (28.1.2022.), Odluka o izmjenama i dopunama Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

Ustavni sud Republike Hrvatske

124

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst), dana 26. siječnja 2022. godine, donosim

ODLUKU

O IZMJENAMA I DOPUNAMA ODLUKE O NAZIVIMA I UVJETIMA ZA RADNA MJESTA, POSLOVIMA KOJI SE NA NJIMA OBAVLJAJU TE KOEFICIJENTIMA SLOŽENOSTI POSLOVA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske (»Narodne novine« broj 102/14., 117/14., 18/16., 81/16., 117/17., 18/18., 8/19., 80/20., 125/20. i 144/20.) u Prilogu 1. »Nazivi radnih mjesta u Ustavnom sudu, potrebni stručni uvjeti za raspored na radna mjesta, broj potrebnih savjetnika i drugih službenika i namještenika te koeficijenti složenosti poslova«, u redu pod rednim brojem B.a.1.2., u stupcu Broj izvršitelja, broj »28« zamjenjuje se brojem: »36«.

Iza reda pod rednim brojem B.a.3.1. dodaje se novi red s rednim brojem B.a.3.1.a koji glasi:

|  |  |  |  |  |
| --- | --- | --- | --- | --- |
| »B.a.3.1.a | viši ustavnosudski savjetnik | kao i B.a.1.3. | 8 (ukupno B.a. 3.1.a 3.2. 3.3. | 3,539« |

U redu pod rednim brojem B.a.3.2. u stupcu Broj izvršitelja briše se tekst: »6 (ukupno B.a. 3.2. 3.3.)«.

U redu pod rednim brojem B.a.4.1.a u stupcu Broj izvršitelja, mijenja se tekst i glasi: »6 (ukupno B.a. 4.1.a. 4.2. 4.3. i 4.3.a)«.

Iza reda pod rednim brojem B.a.4.3. dodaje se novi red s rednim brojem B.a.4.3.a koji glasi:

|  |  |  |  |  |
| --- | --- | --- | --- | --- |
| »B.a.4.3.a | samostalni ustavnosudski savjetnik (specijalist) | 1) završen sveučilišni diplomski studij prava,  2) položen pravosudni ispit,  3) najmanje  a) dvije godine radnog iskustva na poslovima nižeg ustavnosudskog savjetnika ili na poslovima obrade sudskih predmeta u međunarodnim sudovima (Europskog suda za ljudska prava i Suda EU), ili  b) tri godine radnog iskustva na poslovima suca, državnog odvjetnika ili njegovog zamjenika, sudskog savjetnika Vrhovnog suda Republike Hrvatske ili visokog specijaliziranog suda, ili  4) izvrsno poznavanje prakse Europskog suda za ljudska prava i Suda EU,  5) izvrsno znanje francuskog i engleskog jezika,  6) osposobljenost za rad na računalu. |  | 3,217« |

Red pod rednim brojem B.b.2.8. mijenja se i glasi:

|  |  |  |  |  |
| --- | --- | --- | --- | --- |
| »B.b.2.8. | dostavljač za vanjsku i internu dostavu i nabavu – vozač | 1) srednja stručna sprema,  2) ispit za vozača B kategorije,  3) najmanje tri godine radnog iskustva na odgovarajućim poslovima. | 3 (ukupno B.b.  2.8.  2.9.) | 1,147« |

Red B.b.3.5. mijenja se i glasi:

|  |  |  |  |  |
| --- | --- | --- | --- | --- |
| »B.b.3.5. | viši stručni suradnik za obračun plaća, putnih naloga i blagajničko poslovanje | 1) završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomskog, financijskog, računovodstvenog ili sličnog smjera,  2) najmanje jedna godina radnog iskustva na odgovarajućim poslovima,  3) osposobljenost za rad na računalu  ili  1) završen preddiplomski sveučilišni studij ili stručni studij ekonomskog, financijskog, računovodstvenog ili sličnog smjera u trajanju od najmanje tri godine,  2) najmanje tri godine radnog iskustva na odgovarajućim poslovima,  3) osposobljenost za rad na računalu. | 1 | 1,911« |

II.

U Prilogu 2. »Nazivi radnih mjesta u Ustavnom sudu s opisom poslova i zadaća«, ispod reda B.a.4.3. dodaje se novi red B.a.4.3.a koji glasi:

|  |  |  |
| --- | --- | --- |
| »B.a.4.3.a | samostalni ustavnosudski  savjetnik (specijalist) | Praćenje i pravna analiza prakse ESLJP-a i Suda EU te pružanje stručne pomoći sucima i savjetnicima pri obradi predmeta o praksi tih sudova; priprema i dostava pravnih materijala vezanih uz praksu tih sudova; tematsko kategoriziranje prakse ESLJP i Suda EU za interne potrebe Ustavnog suda i za objavu na službenoj internetskoj stranici Ustavnog suda (dvojezično) te unapređivanje i ažuriranje pretraživača prakse ESLJP i Suda EU; prijevod sentenci i zaključaka uz odluke Ustavnog suda koje se objavljuju na web internetskim stranicama Ustavnog suda na engleski jezik; izrada godišnjeg izdanja »Izbora odluka Ustavnog suda«; poslovi iz djelokruga Centra po nalogu voditelja Centra; sudjelovanje u obradi ustavnosudskih predmeta u opsegu koji određuje predsjednik Ustavnog suda; drugi poslovi po nalogu voditelja Centra.« |

Red B.b.2.8. mijenja se i glasi:

|  |  |  |
| --- | --- | --- |
| »B.b.2.8. | dostavljač za vanjsku i internu dostavu i nabavu – vozač/radno mjesto namještenika | Vanjska dostava otpravaka pismena iz svih stručnih službi Ustavnog suda u skladu s propisima o uredskom poslovanju; interna dostava ustavnosudskih spisa u nadležne stručne službe i kabinete sudaca; dostava ustavnosudske dokumentacije i radnih materijala pripremljenih za sjednice sucima i savjetnicima; osobna dostava u Hrvatski sabor i Vladu Republike Hrvatske; prijevoz nabavki do Ustavnog suda; pomoć u vanjskoj dostavi i poslovima vezanim uz nabavu; smještaj, pohrana i drugi pomoćno-tehnički poslovi u Ustavnom sudu vezani uz nabavljenu robu; po potrebi prijevoz ustavnih sudaca i glavnog tajnika; drugi poslovi po nalogu pomoćnika glavnog tajnika za ustavnosudsko poslovanje.« |

Red B.b.3.5. mijenja se i glasi:

|  |  |  |
| --- | --- | --- |
| »B.b.3.5. | viši stručni suradnik za obračun plaća, putnih naloga i blagajničko poslovanje | Samostalno obavljanje poslova pripreme, prikupljanja i obrade dokumentacije za obračun plaća, obračunavanje plaća, doprinosa, poreza, naknada za bolovanja, vođenje obustava, kredita i ovrha na novčanim primanjima zaposlenika Suda; neposredno obavljanje poslova povrata i usklađivanja bolovanja s nadležnim institucijama; obavljanje obračuna i isplate materijalnih prava primjenom propisa iz kolektivnog ugovora; priprema i obračun drugog dohotka; obračun putnih naloga; vođenje kunske i devizne blagajne; izrada statističkih izvještaja i analiza iz djelokruga; obavljanje računskog nadzora i kontrole; suradnja s drugim tijelima državne uprave; praćenje zakonodavne regulative i osiguravanje njihove provedbe iz djelokruga; obavljanje drugih odgovarajućih poslova po nalogu pomoćnika glavnog tajnika za financijsko – računovodstvene poslove i glavnog tajnika.« |

III.

Ova odluka stupa na snagu osmoga dana od dana objave u »Narodnim novinama«.

Broj: SuT-A-1/2022

Zagreb, 26. siječnja 2022.

Predsjednik
 dr. sc. Miroslav Šeparović, v. r.